Korrupte sokkerblaser lewenslank geskors | Netwerk24
09 Julie 2018 12:24
Marwa Range Foto: Getty Images
'n Keniaanse grensregter, wat in vanjaar se Wêreldbeker-toernooi in Rusland sou opgetree het, is lewenslank uit sokker geskors.
Marwa Range is ná 'n geheime operasie deur die Afrika-sokkerfederasie (CAF) daaraan skuldig bevind dat hy omkoopgeld aanvaar het om wedstryde te help beknoei.
Dié beampte is verfilm waar hy in Januarie vanjaar, voor 'n Afrikabeker-toernooiwedstryd in Marokko, $600 (sowat R8 000) se omkoopgeld ontvang het.
Range se naam het oorspronklik op die lys van beamptes verskyn wat in Rusland moes diens doen. Hy was in 2014 ook 'n reserwe-grensregter vir die toernooi in Brasilië.
CAF het as deel van 'n teen-korrupsie-veldtog nóg 10 skeidsregters vir tussen twee en 10 jaar vir soortgelyke oortredings geskors. – Reuters